ມອບລາງວັນ Alexandre Yersin ໃຫ້ບັນດານັກຄົ້ນຄວ້າແພດສາດດີເລີດ
(VOVWORLD) -ຕອນຄ່ຳວັນທີ 26 ກໍລະກົດ, ຢູ່ນະຄອນໂຮ່ຈິມິນ, ສະມາຄົມການແພດສະວິດ - ຫວຽດນາມ (HELVIETMED) ໄດ້ມອບລາງວັນ Alexandre Yersin ໃຫ້ 4 ກິດຈະກຳຄົ້ນຄວ້າດີເລີດໃນຂົງເຂດແພດສາດ. ນີ້ແມ່ນລາງວັນເພື່ອເຊີດຊູບັນດາກິດຈະກຳຄົ້ນຄວ້າດີເລີດຂອງບັນດານັກວິທະຍາສາດຫວຽດນາມ ໃຫ້ແກ່ຂະແໜງແພດສາດສາກົນ.
ກ່າວຄຳເຫັນທີ່ພິທີມອບລາງວັນ, ທ່ານ Othmar Hardegger, ຫົວໜ້າສະຖານກົງສູນໃຫຍ່ສະວິດ ປະຈຳນະຄອນໂຮ່ຈິມິນ ໃຫ້ຮູ້ວ່າ, ລາງວັນ Alexandre Yersin ປະກາດມອບໃຫ້ແພດສາດດີເລີດຂອງຫວຽດນາມ ແມ່ນມີຄວາມໝາຍທີ່ສຸດ, ຍ້ອນລາງວັນໄດ້ໃສ່ຊື່ທ່ານໝໍ, ນັກວິທະຍາສາດ Alexandre Yersin, ເຊິ່ງເປັນນັກວິທະຍາສາດສະວິດ ແຕ່ໄດ້ປະກອບສ່ວນຫຼາຍຢ່າງໃຫ້ແກ່ຂະແໜງແພດສາດຫວຽດນາມ ເວົ້າສະເພາະ ແລະ ແພດສາດໂລກເວົ້າລວມ. ທ່ານ Othmar Hardegger, ຫວັງວ່າ, ລາງວັນ Alexandre Yersin ບໍ່ພຽງແຕ່ແມ່ນການເຊີດຊູທີ່ເໝາະສົມສະຫງວນໃຫ້ບັນດາກິດຈະກຳຄົ້ນຄວ້າຂອງຫວຽດນາມ ໃນວັນນີ້ເທົ່ານັ້ນ, ຫາກຍັງແມ່ນກຳລັງໜູນຊຸກຍູ້ໃຫ້ບັນດາກິດຈະກຳວິທະຍາສາດໃນອະນາຄົດອີກດ້ວຍ.